stanford-oval/wikipedia huggingface dataset:
Tornado (kuvitteellinen hahmo)
Televisiosarjoissa

Vuoden 1957 Zorro-televisiosarjassa Tornado on nopea ja vahva hevonen, kunnes Zorron muutettua Montereyhin hän saa uudeksi ratsuksi valkoisen hevosen nimeltä Phantom.
Vuoden 1990 televisiosarjassa Diego päättää tarvitsevansa hevosen vapautettuaan sitä ennen isänsä ja Victoria Escalanten vankilasta. Hän lähti etsimään nopeinta hevosta yhdessä palvelijansa Felipen kanssa. He löytävät pikimustan hevosen laaksossa, joka suojeli sairaana ollutta varsaansa. Diego auttaa hoitamalla varsaa ja suostuttelee hevosta seuraamaan häntä ja Felipeä heidän Zorron luolaan. Diegon palvelija Felipe antaa hevoselle nimeksi Toronado sen vahvuuden ja nopeuden ansiosta. Sarjassa Toronado osoittaa usein olevan erittäin älykäs ja aloitekykyinen häätäessään muun muassa sotilaiden hevosia ja hakien Felipeä auttamaan loukkaantunutta Zorroa.
Elokuvissa

Zorron naamiossa ja Zorron legenda Diegon hevonen on nimeltään Tornado, kunnes hänet vangittiin ja menetti näin kaiken omistamansa. Päästyään vapaaksi Diego kouluttaa Alejandro Murrietasta uuden Zorron, joka löytää itselleen uuden mustan hevosen ja nimeää sen edeltäjänsä mukaan Tornadoksi. Murrietan hevonen sen sijaan käyttäytyi hankalasti, eikä aina totellut isäntäänsä. Elokuvassa Tornado kerrottiin olevan andalusianhevonen, mutta todellisuudessa se oli friisiläinen.
Zorron tarina (2005)

Zorron alkuperä tarinassa hän saa hevosensa lapsuuden intiaaniystävältään Bernardolta palattuaan Espanjasta takaisin Kaliforniaan. Alun perin hevonen oli Bernardolle ilmestynyt toteemieläin intiaanirituaalin aikana, jonka hänen ja Diegon oli suoritettava lähestyessään aikuisikää. Bernardo päättää yhdessä vaimonsa kanssa kouluttaa hevosta ja antaa sen Diegolle, joka käyttää hevosta toimiessaan Zorrona.
Animaatiossa

Zorro: The Chroniclesissa Diego nappasi itse puhdasrotusen mustan hevosen ollessaan vielä teini-ikäinen. Hän jätti hevosen intiaanierakon hoidettavaksi sillä välin, kun hän matkusti Espanjaan opiskeluja varten.
Videopeleissä

Tornado oli mukana kesäkuussa 2022 julkaistussa animaatioon perustuvassa videopelissä Zorro: The Chronicles. Se esiintyy välianimaatioissa ja apurina Zorron erikoislikkeissä.
Tofaş Bursa

| Tofaş Spor Kulübü |
| --- | --- |
Liiga:  Türkiye Basketbol 2. Ligi
Perustettu:  1974
Historia:  1974-
Areena:  Bursa Atatürk Sport Hall kapasiteetti 3 000
Kotipaikka:  Bursa, Turkki
Värit:           
Päävalmentaja:   Efe Aydan
Mestaruudet:   2 Turkin mestaruus  3 Turkin Cup 
Kotisivu:  www.tofasspor.com
Tofaş Bursa on bursalainen koripalloseura. Seura on voittanut Turkin mestaruuden vuosina 1999 ja 2000. Nykyisin joukkue pelaa toiseksi korkeimmalla tasolla.
Aiheesta muualla

Virallinen kotisivu (turkiksi)
Lastenrautatie

Lastenrautatie Puolan Poznańin Maltanka-puistossa.
Höyryveturi Kiovan lastenrautatiellä Ukrainassa.
Lastenrautatie tai lasten rautatie on lasten ja nuorten vapaa-ajantoimintaa, jossa kouluikäiset hoitavat rautatieliikenteen erilaisia tehtäviä kaupungin puistoon tai kaupungin ulkopuolen kesäsiirtolaan rakennetulla kapearaiteisella rautatiellä. Lastenrautatiet saivat alkunsa Neuvostoliitosta 1930-luvulla ja niistä tuli suosittuja myös muissa sosialistisissa maissa toisen maailmansodan jälkeen. Monet niistä ovat yhä toiminnassa.
Yleistä

Ensimmäinen lastenrautatie avattiin Moskovan Gorkin puistoon vuonna 1932. Neuvostoliiton loppuvaiheessa lastenrautateitä toimi 52 eri puolilla maata, nykyisinkin vielä noin 30. Venäjällä lastenrautateitä on pidetty yllä määrätietoisemmin kuin muissa entisissä sosialistimaissa ja rakennettu jopa lisää. Itä-Saksassa lastenrautatiet tunnettiin nuorisojärjestön nimellä Pioniereisenbahn (pioneerirautatie), mutta nykyisin niitä kutsutaan nimellä Parkeisenbahn (puistorautatie). Myös Viroon suunniteltiin lastenrautatietä Vääna-Jõesuun pioneerileirille sekä Kohtla-Järven käytöstä poistetulle kapearaiteiselle radalle 1970-luvulla, mutta hankkeet eivät toteutuneet.
Lastenrautatiet paitsi tarjoavat vapaa-ajantoimintaa nuorille, myös esittelevät yleisölle jo käytöstä poistunutta rautatietekniikkaa, kuten höyryvetureita ja kapearaiteisia junia. Useimmat sosialistimaiden lastenrautatiet käyttävät 600 mm rataleveyttä.
Neuvostoliitossa lastenrautateiden ympärille oli kehitetty kesäleiritoimintaa kouluikäisille lapsille. Vastuullisissa tehtävissä lastenrautateillä toimivat 11–15-vuotiaat lapset. Tietyn ”viran” tai kelpoisuuden saamiseksi lastenrautatiellä tuli suorittaa jopa kaksivuotinen perehdytys rautatiekerhoissa, joissa opettivat kokeneet rautatieinsinöörit ja muut ohjaajat. Lasten toimintaa käytännön rautatietyössä valvovat aikuiset ohjaajat. Neuvostoliitossa lastenrautateiden tarkoitus oli myös ohjata ammatinvalinnassa innostamalla ja valmentamalla nuoria rautatiealalle tai muihin vaativiin ja vastuullisiin tehtäviin aikuisena.
Luettelo lastenrautateistä

Lastenrautateitä on tai on ollut ainakin seuraavissa paikoissa:
Luettelo lastenrautateistä > Armenia

Jerevan
Luettelo lastenrautateistä > Bulgaria

Plovdiv
Kărdžali
Luettelo lastenrautateistä > Georgia

Tbilisi
Luettelo lastenrautateistä > Kazakstan

Lähde:
Almaty 1952–
Arkaluk 1986–1993
Astana 1946–2002
Atbasar 1979–1991
Karaganda 1957–
Kökşetaw 1984–1995
Qostanay 1978–1999
Kurort-Borovoe 1979–1998
Pavlodar 1979–
Semipalatinsk 1981–1989
Šymkent 1980–
Luettelo lastenrautateistä > Kiina

Harbin
Luettelo lastenrautateistä > Kuuba

Camagüey, Parque Camilo Cienfuegos
Havanna, Parque Lenin (ei toiminnassa)
Havannan eläintarha
Luettelo lastenrautateistä > Liettua

Ignalina
Luettelo lastenrautateistä > Puola

Chorzów
Poznań, Maltanka-puisto
Luettelo lastenrautateistä > Saksa

Parkeisenbahn Wuhlheide, Berliini
Bernburg, Krumbholzallee
Chemnitz
Cottbus, Eliaspark
Crispendorf, Ferienland
Dresden, Großer Garten
Gera, eläintarha
Görlitz, An der Landskronbrauerei Görlitz,
Peißnitzexpress, Halle, Peißnitz-saari Saale-joessa
Leipziger Parkeisenbahn, Leipzig, Auensee
Magdeburg, Rotehornpark (suljettu 1967)
Parkeisenbahn Plauen,
Vatterode, Vatteröder Teich, ei toiminnassa
Luettelo lastenrautateistä > Slovakia

Košice
Luettelo lastenrautateistä > Turkmenistan

Ašgabat
Luettelo lastenrautateistä > Ukraina

Dnipro
Donetsk
Harkova
Kiova
Lutsk
Lviv
Rivne
Zaporižžja
Luettelo lastenrautateistä > Unkari

Gyermekvasút, Budapest
Mecseki Kisvasút, Pécs
Tiszakécskei Gyermekvasút, Tiszakécske (lopetettu 2009)
Luettelo lastenrautateistä > Uzbekistan

Jizzax
Taškent
Luettelo lastenrautateistä > Valko-Venäjä

Minsk
Luettelo lastenrautateistä > Venäjä

Habarovsk
Irkutsk
Jekaterinburg
Južno-Sahalinsk
Jaroslavl
Kazan
Kemerovo
Krasnojarsk
Kratovo
Kurgan
Liski
Nižni Novgorod
Novomoskovsk
Novosibirsk
Orenburg
Penza
Rostov-na-Donu
Pietari:
Ozerki 1948–
Kuptšino  2011–
Svobodny
Tjumen
Tšeljabinsk
Tšita
Ufa
Vladikavkaz
Volgograd
Aiheesta muualla

Kuvia tai muita tiedostoja aiheesta Lastenrautatie Wikimedia Commonsissa
Neuvostoliiton lastenrautateitä (venäjäksi)
railways.id.ru (Arkistoitu – Internet Archive) (englanniksi)
Unkarin Gyermekvasútin historia (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Children's railway
Käännös suomeksi
Tukikohta

Tukikohta voi tarkoittaa ainakin seuraavia:
sotilastukikohta, paikka, johon on rauhan aikana sijoitettu armeijan yksiköitä
tukikohta, taistelutekniikka
Tukikohta, Stephen Kingin romaani vuodelta 1978
Tukikohta, edellisen pohjalta vuonna 1994 tehty minisarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tukikohta”, voi hakea sivunnimihaulla, laajalla sivunnimihaulla tai tekstihaulla.
The Ozzman Cometh

| The Ozzman Cometh Ozzy Osbourne |
| --- | --- | --- |

Kokoelmalevyn tiedot
 Äänitetty : 1970, 1980–1997
 Julkaistu: 1997
 Tyylilaji: heavy metal
 Kesto: 77.00
 Levy-yhtiö: Epic Records
Listasijoitukset
  7.
Ozzy Osbornen muut julkaisut
| Ozzmosis 1995 | The Ozzman Cometh 1997 | Down to Earth 2001 |
The Ozzman Cometh on vuonna 1997 julkaistu Ozzy Osbournen kokoelmalevy. Albumi sisältää myös neljä Black Sabbathin BBC:lle vuonna 1970 nauhoittamaa kappaletta, jotka eroavat alkuperäisversioista muun muassa lyriikoiltaan, sekä yhden uuden kappaleen ”Back on Earth”. Kokoelmasta julkaistiin vuonna 2002 yhden cd:n versio, josta puuttuvat kakkoslevyn kappaleet.
Kokoelman soittajakrediitit ovat herättäneet huomiota fanien keskuudessa. Basistit Bob Daisley, Rudy Sarzo ja Phil Soussan mainitaan nimillä ”Bob Daisy”, ”Trudy Sarzo” ja ”Bill Susan”. Kosketinsoittaja Don Airey on jätetty kokonaan pois krediiteistä vaikka hän joillakin levyn kappaleista esiintyy. Kokoelman vuoden 2002 painoksessa kappaleissa 3–6 on uudelleen äänitetyt rummut ja basso. Lisäksi kappale ”Shot in the Dark” on korvattu ”Miracle Man” -kappaleella.
Kappaleet > CD 1

Black Sabbath (ennenjulkaisematon versio 1970) – 9.25
War Pigs (ennenjulkaisematon versio 1970) – 8.15
Goodbye To Romance – 5.35
Crazy Train – 4.51
Mr. Crowley – 4.56
Over The Mountain – 4.32
Paranoid (live)  – 2.53
Bark At The Moon – 4.17
Shot In The Dark (vuoden 2002 versiossa Miracle Man) – 3.44
Crazy Babies – 4.14
No More Tears (video edit) – 5.54
Mama, I'm Coming Home – 4.11
I Don't Want To Change The World (live) – 4.00
I Just Want You – 4.57
Back On Earth (ennenjulkaisematon kappale) – 5.00
Kappaleet > CD 2

Fairies Wear Boots (ennenjulkaisematon versio 1970) – 6.53
Behind The Wall Of Sleep (ennenjulkaisematon versio 1970) – 5.09
Walk On Water (vain Japanin painoksessa) – 4.19
Pictures Of Matchstick Men (vain Japanin painoksessa) – 6.05
1988 Interview With Ozzy (Ozzyn haastattelu) – 17.45
Multimedia

Peli
Näytönsäästäjä
Videot

I Just Want You
Crazy Train
Sabbath portion of "Live and Loud" - Paranoid
Perry Mason
Crazy Babies
Aiheesta muualla

The Ozzman Cometh Discogsissa. (englanniksi)
Albumi The Ozzman Cometh Encyclopaedia Metallum -sivustolla (englanniksi)
Ozzy Osbourne
| --- | --- |
Studioalbumit:   Blizzard of Ozz  Diary of a Madman  Bark at the Moon  The Ultimate Sin  No Rest for the Wicked  No More Tears  Ozzmosis  Down to Earth  Under Cover  Black Rain  Scream  Ordinary Man  Patient Number 9 
Livealbumit:   Mr. Crowley (live ep)  Speak of the Devil  Randy Rhoads Tribute  Just Say Ozzy  Live & Loud  Live at Budokan 
Kokoelmat:   Best of Ozz  (1989)  Ten Commandments (1990)  The Ozzman Cometh – The Best of Ozzy Osbourne  (1997)  The Essential Ozzy Osbourne  (kokoelma, 2003)  Prince of Darkness  (4 CD:n kokoelma, 2005)  Memoirs of a Madman 
Videot:   Speak of the Devil (video)  Bark at the Moon (video)  The Ultimate Ozzy  Wicked Videos  Don't Blame Me  Live & Loud (video)  Live At Budokan (DVD)
Théoden

Théoden on kuvitteellinen henkilö J. R. R. Tolkienin kirjassa Taru sormusten herrasta.
Elokuvat

Ralph Bakshin ohjaamassa Taru sormusten herrasta -piirroselokuvassa vuodelta 1978 Théodenin äänenä on Phillip Stone.
Peter Jacksonin ohjaamassa Taru sormusten herrasta -elokuvatrilogiassa Théodenia esittää Bernard Hill. Kuninkaan paluussa Théoden puhuu kuollessaan Éowynille ja on tietoinen tämän läsnäolosta, toisin kuin kirjassa.
Tukikohta palaa

| Tukikohta palaa |
| --- | --- |

Kirjailija:  Reino Lehväslaiho
Kansitaiteilija:  Kirsi Kujansuu
Kieli:  suomi
Genre:  sotaromaani
Kustantaja:  WSOY
Julkaistu:  1995
Ulkoasu:  kovakantinen
Sivumäärä:  335
ISBN:  951-0-20486-2
Löydä lisää kirjojaKirjallisuuden teemasivulta
Tukikohta palaa  on Reino Lehväslaihon kirjoittama sotaromaani.
Total Guitar

| Total Guitar |
| --- | --- |

Lyhenne:  TG
Lehtityyppi:  aikakauslehti
Aihealue:  musiikki
Julkaisija:  Future Publishing Ltd.
ISSN:  ISSN 1355-5049
Perustettu:  1994
Päätoimittaja:  Stephen Lawson
Kotikunta:  Bath
Kotimaa:  Yhdistynyt kuningaskunta
Ilmestymistiheys:  12 numeroa vuodessa
Kieli:  englanti
Aiheesta muualla
Kotisivu
Total Guitar on kuukausittain ilmestyvä brittiläinen aikakauslehti. Se on Euroopan myydyin kitaramusiikkiin keskittyvä lehti. Total Guitarin pääkonttori sijaitsee Bathissa, Yhdistyneessä kuningaskunnassa.
Total Guitar julkaisee joka kuussa uusia tabulatuureja kitaralle pääosin metalli- ja rock-kappaleista. Lehti sisältää myös yhtyeiden ja kitaristien haastatteluja sekä kitaroiden ja soitossa tarvittavien laitteiden esittelyjä.
Aiheesta muualla

Total Guitarin kotisivu
Total Guitar Myspacessa (englanniksi)
Toni Branca

| Toni Branca> Henkilötiedot |
| --- | --- |
Kansalaisuus:   Sveitsi
Formula 1 -ura
Aktiivivuodet:  1950–1951
Talli(t):  Maserati
Kilpailuja:  3
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Sveitsin Grand Prix 1950
Viimeinen kilpailu:  Saksan Grand Prix 1951
Antonio Branca (15. syyskuuta 1916 Sion – 10. toukokuuta 1985 Sierre) oli sveitsiläinen moottoriurheilija, joka osallistui kolmeen Formula 1 -kilpailuun kausilla 1950 ja 1951 Maseratin autoilla. Hänen parhaaksi sijoituksekseen jäi 10. sija Belgian Grand Prix'sta 1950. Varakkaan kreivittären tuesta huolimatta Branca ei saavuttanut merkittävää menestystä myöskään urheiluautoissa, muun muassa hill climbingissa.
Tilastot ja saavutukset F1-sarjassa

(avain)
| Vuosi | Talli | Malli | Moottori | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Scuderia Achille Varzi | Maserati 4CLT | Maserati Straight-4 | GBR | MON | 500 | SWI 11 |  |  |  |  | NC | 0 |
| 1950 | Antonio Branca | Maserati 4CLT | Maserati Straight-4 |  |  |  |  | BEL 10 | FRA | ITA |  | NC | 0 |
| 1951 | Antonio Branca | Maserati 4CLT/48 | Maserati Straight-4 | SWI | 500 | BEL | FRA | GBR | GER Kesk. | ITA | ESP DNA | NC | 0 |
Treverit

Treverien kultakolikoita.
Treverit olivat galliheimo Moselin laaksossa, nykyisen Pohjois-Ranskan alueella Ardennien läheisyydessä. Heidän pääkaupunkinsa oli Colonia Augusta Treverorum (nyk. Trier), josta tuli myöhemmin roomalaisen maakunnan Belgican pääkaupunki.
Treverien hallitsema alue ulottui idässä Hunsrück-kukkuloilta Moselin (rans. Moselle) laakson yli länteen Ardennien itäiseen osaan tuliperäisille Eifel-kukkuloille sekä Reiniltä suunnilleen nykyisen Luxemburgin etelärajalle. Trevereillä oli viisi oppidumia eli gallialaismuurilla linnoitettua kaupunkia, jotka sijaitsivat Kastel-Staadissa, Martbergissä, Otzenhausenissa, Tetelbergissä ja Wallendorfissa. Tetelbergin oppidum oli treverien alkuperäinen pääkaupunki.
Treverit saapuivat Moselin laaksoon arviolta 300–200 eaa., ja he olivat todennäköisesti sekä germaaneista että kelteistä muodostunut kansa. Heidän kyliensä talot muistuttivat kelttiläis-germaanisten heimojen rakennuksia. Heidän kyliensä nimet vaikuttavat kelttiläisiltä.
Treverit kävivät roomalaisten kanssa kauppaa, ja tiedetään, että Julius Caesar osti heiltä hevoset Gallian valloittamista varten. Lopulta Caesar liitti treverien alueen väkisin Rooman valtakuntaan, jolloin heidän kulttuurillinen identiteettinsä alkoi hävitä. Kansa yritti 54–53 eaa. kansannousua heikolla menestyksellä, minkä jälkeen monet siirtyivät Reinin yli germaaniheimojen pariin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tuplajäät

Siilinjärven Toivalassa sijaitseva Toivalan jäähalli.
Tuplajäät on jäähalliyhtiö jolla on kaksi jäähallia. Jäähallit sijaitsevat Siilinjärven Toivalassa, sekä Kuopion Lippumäessä. Molemmissa halleissa on nimensä mukaisesti kaksi koko ajan käytössä olevaa kaukaloa. Halleissa voi harrastaa varauksen mukaan jääkiekkoa, taitoluistelua, kaukalopalloa ja curlingia.
Molemmissa halleissa on kahvila-ravintolatilat, kokoustilat ja kuntosalit.
Tuplajäillä voi harrastaa jääurheilua ympäri vuoden.
Työttömyysturva-asiamies

Työttömyysturva-asiamies on työministeriön määräämä henkilö, joka valvoo työvoimapoliittisten liittyvien lausuntojen lainmukaisuutta ja yhdenmukaisuutta. Hän on käytettävissä myös työttömyysetuuden hakijan eduksi.
Työttömyysturva-asiamiehet toimivat työvoima- ja elinkeinokeskuksissa. He ovat koulutukseltaan valtaosin lakimiehiä.
The Spook Who Sat by the Door

| Agentti iski takaisin> The Spook Who Sat by the Door |
| --- | --- |

Ohjaaja:  Ivan Dixon
Käsikirjoittaja:  Sam Greenlee Melvin Clay
Tuottaja:  Ivan Dixon Sam Greenlee
Säveltäjä:  Herbie Hancock
Kuvaaja:  Michel Hugo
Leikkaaja:  Michael Kahn
Pääosat:  Lawrence Cook Jack Aaron Don Blakely Paul Butler Paula Kelly
Valmistustiedot
Valmistusmaa:  Yhdysvallat
Tuotantoyhtiö:  Bokari
Levittäjä:  United Artists Netflix
Ensi-ilta:   21. syyskuuta 1973
Kesto:  102 min
Alkuperäiskieli:  englanti
Aiheesta muualla
IMDb 
AllMovie
Infobox OKVirheellinen NIMI-arvo: 
The Spook Who Sat by the Door (1973) on yhdysvaltalainen elokuva. Se on julkaistu Suomessa videolla nimillä Agentti iski takaisin ja Harlemin armoton. Elokuva perustuu Sam Greenleen kirjoittamaan romaaniin vuodelta 1969, joka on Suomessa julkaistu nimellä Musta Nyrkki.
Juoni

Ensimmäinen afroamerikkalainen on poliittisen painostuksen ja vaalivehkeilyn avulla päässyt CIA:n agenttikoulutukseen, muttei etene urallaan. Vuosien palveluksen jälkeen agentti Freeman (Lawrence Cook) irtisanoutuu esimiestensä iloksi ja palaavansa omiensa pariin. Todellisuudessa mies ryhtyy kouluttamaan mustaa sissiarmeijaa sotaan valkoista sortovaltaa vastaan.
Vastaanotto

The New York Timesin kriitikko Vincent Canby piti uutuuselokuvaa vaikeana arvosteltavana, koska se on niin täynnä erilaisia asioita: intohimoa, huumoria, jälkiviisastelua, ennustusta, ennakkoluuloja ja reagoimista. Melodraamana se hänestä onnistuu vain paikoin, ja Yhdysvaltojen rotuongelman kuvaamisessa se raapaisee vain pintaa. Saman lehden laajemmassa artikkelissa freelancetoimittaja Meyer Kantor murskasi elokuvan täysin. Hän piti sen ilmeisimpänä vikana täydellistä kunnioituksen puutetta sekä ihmishenkiä että Yhdysvaltojen yhteiskuntajärjestelmää kohtaan. Poliisit kuvataan paitsi väkivaltaisina, myös umpityhminä. Valtavia asevarastoja valvoo muka vain yksi teini-ikäinen sotilas, joka saadaan pois pelistä saman tien. Pieni sissijouko valtaa kokonaisen rykmentin tuosta vain, ja muutenkin ”kaikki käy kuin elokuvissa”.
Aiheesta muualla

Elitistin arvostelu
Tetjana Holembijevska

Tetjana Mykolajivna Holembijevska (ukr. Тетяна Миколаївна Голембієвська; 7. marraskuuta 1936 Kiova – 8. helmikuuta 2018 Kiova) oli ukrainalainen taidemaalari ja taideopettaja.  Hän toimi Ukrainan kansalliseen kuvataiteen ja arkkitehtuurin akatemian maalaustaiteen professorina ja oli Ukrainan kansallisen taideakatemian täysjäsen eli akateemikko ja Ukrainan taiteilijaliiton jäsen. Hän kuuluu ukrainalaisen impressionismin perustajiin. Useista taiteilijan teoksista on tullut ukrainalaisen modernin taiteen klassikoita. Hänen tuotantonsa käsittää laatukuvia, asetelmia, muotokuvia ja maisemia Ukrainasta ja muualta maailmasta.
Tetjana Holembijevska
Tausta

Tetjana Holembijevska syntyi Kiovassa taiteilijoiden Mykola Ivanovytš Mološtanovin ja Anhelina Volodymyrivna Holembijevskan perheeseen.  Molemmat vanhemmat olivat opiskelleet Harkovan taideinstituutissa ja ihailivat impressionisteja. Kasvuympäristö, joka koostui vanhempien taiteilijaystävistä, herätti hänessä jo varhain kiinnostuksen taiteeseen.
Sodan sytyttyä vuonna 1941 ja isän jouduttua rintamalle Holembijevska pakeni äitinsä ja isoäitinsä kanssa Harkovaan, Saranskiin ja Kubaniin. Kun perhe lopulta neljän ankaran sotavuoden ja isän haavoittumisen jälkeen oli taas yhdessä Kiovassa, Mykola Mološtanov tajusi tyttärensä kyvyt ja alkoi opettaa tälle piirtämistä ja maalausta.
Tetjana Holembijevska oli naimisissa kuvanveistäjä Valentyn Ivanovytš Znoban (1929-2006) kanssa. Myös heidän poikansa Mykola Znoba (s. 1974) on tunnettu kuvanveistäjä.
Koulutus ja ura taideopettajana

Isä Mykola Mološtanov pani tyttärensä tavalliseen kouluun, mutta toimi samalla hänen ensimmäisenä taideopettajanaan Sen jälkeen Holembijevska opiskeli Kiovan valtion taideinstituutissa ja valmistui sieltä vuonna 1962. Vuoteen 1965 asti hän opiskeli taideakatemian luovissa työpajoissa Kiovassa.
1968 hän aloitti opettamisen Kiovan valtion taideinstituutissa (nykyisin Ukrainan kansallinen kuvataiteiden ja arkkitehtuurin akatemia) ja sai vuonna 1984  professorin arvonimen. Vuosina 1989–1991 hän johti taideakatemian luovien työpajojen osaston maalaustyöpajaa. Vuodesta 1998 lähtien hän toimi taideakatemian jatko-opintojen maalausharjoittelijoiden johtaja.
Useista hänen oppilaistaan tuli tunnettuja taiteilijoita. Hänet muistetaan pedagogina tunnuslauseestaan ”Oppilas ei ole täytettävä astia, vaan sytytettävä soihtu.” (alk. Plutarkhoksen periaate)
Taiteellinen työ ja tyyli

Tetjana Holembijevska edusti ukrainalaisen taiteen koulukuntaa, jossa akateemisen taidekoulutuksen ihanteet liittyvät kansantaiteesta saatuihin vaikutteisiin ja impressionismin ilmaisuvoimaiseen valo- ja värimaailmaan. Hän yhdistää realismin impressionismin estetiikkaan. Hän kuvasi todellisuutta, mutta pyrki värien ja valon avulla välittämään harmoniaa, iloa ja optimistista elämänasennetta.  Hän halusi auttaa katsojaa katsomaan maalauksen taakse ja nousemaan arjen yläpuolelle.
Holembijevska sai jo opiskeluaikanaan tunnustusta oppilastyöstään, Karpaateilla maalaamastaan teoksesta Ystävättäret (1959), joka tunnetaan myös nimellä Keskustelu. Hänen kansanelämää kuvaavat työnsä Ukrainan kumaanit(kumaanit on turkkilaisperäinen paimentolaiskansa), Sadonkorjuu (1967) ja Sadonkorjuujuhla (1983) tulivat tunnetuiksi jäljennöksinä koulukirjoissa. Itse hän piti tärkeimpänä työnään vakavahenkistä maalausta Kuolemattomuus (1973), joka tunnetaan myös nimellä Vakavuus Paljon huomiota saanut maalaus kuvaa paikallisia asukkaita muistelemassa vainajia kaatuneiden muistomerkillä Dnepr-joen töyräällä lähellä kylää, jossa taiteilija vietti kouluaikana lomia.
1970-luvun puoleenväliin mennessä Holembijevska kehitti oman yksilöllisen tyylinsä. Hienovaraista kolorismia, selkeää sommittelua ja luonnon ja inhimillisten tunteiden sopusointua pidetään ominaisena hänen töilleen. Hän käytti joissakin maalauksissaan pastellivärejä.  Taiteilijan maalaustyylissä näkyvä piirre on yhdistää paksut ja kevyet siveltimenvedot niin että paikoittain valkoinen kangas näkyy läpi – siellä täällä näkyvissä on pohjustettua kangasta. Joissakin teoksissa on mahdollista nähdä sekatekniikkaa: öljymaalaukseen on lisätty huopakynällä tehty ääriviiva.
Hän on tunnettu myös maisemasarjoistaan, joita hän maalasi Ukrainassa ja Euroopan maissa yhdessä puolisonsa kanssa tekemillään työmatkoilla.
Hänen maalaamiensa lukuisten muotokuvien joukossa erityistä arvostusta on saanut maalaus Svitlana (1967) , joka kuvaa lasta kukkivien iiristen keskellä.
Neuvostoliiton hajoamista seuranneen talouslaman aikana Holembijevskalle ja hänen miehelleen tarjottiin apua ja työtä Skotlannissa ja Englannissa. Taiteilija maalasi monia teoksia näiden vaikutelmien innoittamana Hän maalasi uransa aikana mielellään myös kukka- ja puutarha-asetelmia
Huolimatta pian miehensä kuoleman jälkeen saamastaan aivohalvauksesta hän jatkoi maalaamista aktiivisesti kotonaan elämänsä loppuun asti.
Tetjana Holembijevska oli yhdessä puolisonsa kanssa merkittävä vaikuttaja Ukrainan taide-elämässä. He osallistuivat aktiivisesti Ukrainan kansallisen taideakatemian perustamiseen ja perustivat kulttuuri- ja taidekeskuksen Kiovan historialliseen Pyhän Andreaksen rinteeseen (Andrijivskyi uzviz) esikuvana Pariisin Montmartre.  Heidän toimintaansa kuului myös kulttuurivaihto: ukrainalaisen taiteen väsymätön popularisointi ulkomailla. ja ulkomaisten taiteilijoiden teosten näyttelyiden järjestäminen Ukrainassa. 1990-luvulla Britanniassa asuessaan he pitivät yhdessä mestarikursseja Edinburghin taideakatemiassa.